# Braseron käyttöohje V2.2

Brasero on ohjelma, jolla voit kirjoittaa CD- ja DVD-levyjä

2008
2009
Ubuntu dokumentointiprojekti
2010
Jukka Heikkilä (jutsco@gmail.com)
Ubuntu dokumentointiprojekti

Tätä asiakirjaa saa kopioida, jakaa edelleen ja/tai muokata Free Software Foundationin julkaiseman GNU Free Documentation Licensen (GFDL) version 1.1 tai valinnaisesti myöhemmän version mukaisesti, ilman vaatimuksia muuttamattomista osioista ja etu- tai takakansiteksteistä. Kopion GFDL:stä voi nähdä napsauttamalla tätä linkkiä, tai lukemalla ohjeen mukana toimitetun COPYING-DOCS-nimisen tiedoston.

Tämä käyttöohje on osa Gnomen käyttöohjekokoelmaa, jota levitetään GFDL-lisenssin alaisena. Jos haluat levittää tätä käyttöohjetta erillään kokoelmasta, voit tehdä sen liittämällä lisenssin kopion ohjeen mukaan, kuten lisenssin luku 6 sanelee.

Monet nimistä, joita yhtiöt käyttävät tuotteistansa ja palveluistansa, ovat tuotemerkkejä. Gnomen dokumentointiprojektissa nämä nimet pyritään kirjoittamaan suuraakkosin tai isolla alkukirjaimella, sikäli kun projektin jäsenet tietävät kyseisistä tuotemerkeistä.

ASIAKIRJA SEKÄ MUOKATUT VERSIOT ASIAKIRJASTA TARJOTAAN GNU FREE DOCUMENTATION LICENSEN EHDOIN SEKÄ YMMÄRTÄEN ETTÄ:

1. ASIAKIRJA TARJOTAAN SELLAISENAAN, ILMAN MINKÄÄNLAISTA KIRJATTUA TAI KONKLUDENTTISTA RAJATONTA TAKUUTA ASIAKIRJAN TAI SEN MUOKATUN VERSION VIRHEETTÖMYYDESTÄ, SOPIVUUDESTA KAUPALLISEEN KÄYTTÖÖN TAI TIETTYYN KÄYTTÖTARKOITUKSEEN TAI LOUKKAAMATTOMUUDESTA. TÄYSI VASTUU ASIAKIRJAN TAI SEN MUOKATUN VERSION LAADUSTA, TARKKUUDESTA JA TOIMIVUUDESTA ON KÄYTTÄJÄLLÄ. JOS ASIAKIRJA TAI SEN MUOKATTU VERSIO OSOITTAUTUU JOLLAKIN TAVALLA VIRHEELLISEKSI, KÄYTTÄJÄ (EI ALKUPERÄINEN KIRJOITTAJA TAI MUU TEKIJÄ) VASTAA PALVELUJEN, KORJAUSTEN TAI OIKAISUJEN KUSTANNUKSISTA. TÄMÄ VASTUUVAPAUSLAUSEKE ON EROTTAMATON OSA LISENSSIÄ. ASIAKIRJAN TAI SEN MUOKATTUJEN VERSIOIDEN KÄYTTÖ ON SALLITTUA VAIN TÄMÄN VASTUUVAPAUSLAUSEKKEEN NOJALLA; SEKÄ

2. MISSÄÄN OLOSUHTEISSA TAI MINKÄÄN OIKEUSLAITOKSEN ALAISUUDESSA, NIIN OIKEUSLOUKKAUKSISSA (MUKAAN LUKIEN HUOLIMATTOMUUS), SOPIMUS TAI MUUTOIN, ASIAKIRJAN TAI SEN MUOKATUN VERSION TEKIJÄ, ALKUPERÄINEN KIRJOITTAJA, KUKAAN AVUSTAJISTA, KUKAAN LEVITTÄJÄ TAIKKA KUKAAN TARJOAJA EI OLE VASTUUSSA KENELLEKÄÄN SUORASTA, EPÄSUORASTA, ERITYISESTÄ, TAPATURMAISESTA TAI VÄLILLISESTÄ VAHINGOSTA SISÄLTÄEN RAJOITUKSETTA VAHINGOT LIIKEARVON MENETYKSESTÄ, TYÖN KESKEYTYMISESTÄ, TIETOKONEVIRHEESTÄ TAI -HÄIRIÖSTÄ TAIKKA MISTÄÄN MUUSTA VAHINGOSTA TAI MENETYKSESTÄ, JOKA ILMENEE TAI LIITTYY ASIAKIRJAN TAI SEN MUOKATUN VERSION KÄYTTÖÖN EDES SILLOIN KUN OSAPUOLTA ON OLLUT TIETOINEN TÄLLAISEN VAHINGON MAHDOLLISUUDESTA.

Milo
Casagrande
Ubuntu dokumentointiprojekti

     milo@ubuntu.com

Andrew
Stabeno
Ubuntu dokumentointiprojekti

     stabeno@gmail.com

Phil
Bull
Ubuntu dokumentointiprojekti

     philbull@gmail.com

Brasero käyttöohje V2.2
Tammikuu 2009

Milo Casagrande milo@ubuntu.com

Ubuntu dokumentointiprojekti

Braseron käyttöohje V2.1
Elokuu 2008

Milo Casagrande milo@ubuntu.com

Ubuntu dokumentointiprojekti

Braseron käyttöohje V2.0
Helmikuu 2008

Milo Casagrande milo@ubuntu.com

Andrew Stabeno stabeno@gmail.com

Phil Bull philbull@gmail.com

Ubuntu dokumentointiprojekti

Tämä käyttöohje kattaa Braseron version 2.26.

## Palaute

Ilmoittaaksesi viasta tai tehdäksesi ehdotuksen koskien Brasero-sovellusta tai tätä käyttöohjetta, seuraa ohjeita Gnome palautesivulla.

## Johdanto

Brasero on sovellus, jolla voi kirjoittaa CD-R/W- ja DVD-R/W -levyjä. Se on suunniteltu helppokäyttöiseksi, tarjoten samalla kaikki tarvittavat työkalut levyjen kirjoittamiseksi.

Braseron avulla voit:

- Kirjoittaa dataa CD-R/W- ja DVD-R/W -levyille

- Kirjoittaa ääni-CD digitaalisista äänitiedostoista (kuten ogg, flac ja mp3)

- Kopioida CD- ja DVD-levyjä

- Luoda video-DVD:itä tai SVCD:itä

- Luoda levykuvatiedostoja ja kirjoittaa olemassa olevia levykuvatiedostoja

- Tyhjentää CD- ja DVD-levyjä

- Tarkistaa levyjen ja levykuvien eheyden

## Aloittaminen

### Braseron käynnistys

Voit käynnistää Braseron seuraavilla tavoilla

Sovellukset-valikosta

  Valitse Ääni videoBrasero -levynkirjoitus.

Komentoriviltä

  Kirjoita `brasero` ja paina Enter.

Jos Brasero on määritetty oletus levynkirjoitussovellukseksi, se käynnistyy kun laitat tyhjän CD-R/W- tai DVD-R/W-levyn asemaan.

### Kun käynnistät Braseron

Kun käynnistät Braseron, näytetään seuraavanlainen ikkuna.

#### Braseron pääikkuna

Braseron pääikkuna. Näyttää valikkopalkin ja viisi valittavissa olevaa projektityyppiä.

Tämä ikkuna on aloituspiste kaikille projekteillesi. Tästä voit napsauttaa projektityyppiä jonka haluat aloittaa. Mikäli olet luonut muita projekteja Braserolla, voit valita ne Viimeisimmät projektit-kohdasta (katso lisätietoja: ).

## Uuden projektin luonti

Seuraavassa osiossa kuvataan viisi projektityyppiä, joita voit luoda Braserolla.

### Äänilevyprojekti

Tässä osiossa selvitetään, kuinka luodaan audio-CD. Projektiin valitaan äänitiedostoja, muuntaa ne pakkaamattomiksi äänimuodoiksi ja kirjoittaa ne CD-levylle, jota voidaan toistaa perinteisellä CD-soittimella.

Toimi seuraavasti kirjoittaaksesi ääni-CD:n:

1. Aseta tyhjä CD-R-levy asemaan.

2. Napsauta pääikkunasta Ääniprojekti-painiketta tai valitse Projekti Uusi projekti Uusi äänilevyprojekti.

3. Valitse ikkunan vasemmassa reunassa sijaitsevan paneelin pudotusvalikosta Selaa tiedostojärjestelmää -valinta ja siirry musiikkitiedostoihin, jotka haluat lisätä projektiin.

   Voit myös hakea musiikkitiedostoja Etsi tiedostoja avainsanoilla -valinnan avulla tai valita tietokoneellasi sijaitsevia soittolistoja Näytä soittolistoja ja niiden sisältöjä -valinnan avulla.

   Jos paneelia ei näy vasemmalla, valitse Näytä Näytä sivupaneeli tai paina F7 -näppäintä.

4. Valitse haluamasi tiedostot kaksoisnapsauttamalla niitä, tai valitsemalla ne ja napsauttamalla Lisää-painiketta työkalupalkista vasemmalta yläkulmasta.

5. Halutessasi voit lisätä tauon jokaisen kappaleen jälkeen tai jakaa kappaleita.

6. Kun kaikki tiedostot on lisätty, napsauta Kirjoita.

7. Kirjoita tekstikenttään levylle annettava otsikko, joka näkyy levyn nimenä.

8. Näytetään Levyn kirjoituksen asetukset -valintaikkuna; Tee haluamasi muutokset (katso ).

9. Napsauta Kirjoita-painiketta aloittaaksesi kirjoitusprosessin.

Kun lisäät tiedostoja, katso ikkunan alalaidassa olevalta tilariviltä, kuinka paljon käytät CD:n/DVD:n tilasta.

Tallentaaksesi projektin myöhempää käyttöä varten, valitse Projekti Tallenna.

#### Tauon lisääminen

Kun olet lisännyt kappaleet, voit lisätä kahden sekunnin tauon sen jälkeen. Lisätäksesi tauon, toimi seuraavasti:

1. Valitse kappale, jonka jälkeen haluat tauon lisätä.

2. Napsauta Tauko-painiketta työkalupalkista tai valitse Muokkaa Lisää tauko.

#### Kappaleiden jako

Kappale on mahdollista jakaa useampiin osiin. Jakaaksesi kappaleen toimi seuraavasti:

1. Valitse kappale, jonka tahdot jakaa ja napsauta Jaa-painiketta työkalupalkista tai valitse Muokkaa Jaa raita.... Jaa raita valintaikkuna avautuu näyttöön.

2. Menetelmä -alasvetovalikosta voit valita jakamismenetelmän. Mahdolliset arvot ovat:

   Jaa käsin

     Valitse tämä vaihtoehto määrittääksesi ajan, josta haluat kappaleen jaettavan. Liukusäätimellä voit valita esikuunneltavan kohdan.

   Jaa kappale kiinteän mittaisiin osiin

     Valitse tämä vaihtoehto jakaaksesi kappaleen tasamittaisiin osiin määrittelemäsi pituuden mukaan.

   Jaa kappale tasakokoisiin osiin

     Valitse tämä vaihtoehto määrätäksesi, kuinka moneen osaan kappale jaetaan. Voit määrittää numerokentän avulla osien määrän.

   Jaa kappale hiljaisuuden kohdalta

     Valitse tämä vaihtoehto määrätäksesi kappaleet katkaistavaksi hiljaisten kohtien esiintymiskohdista.

3. Jakaaksesi kappaleen, napsauta Jaa-painiketta. Jaetut palat listataan Palojen esikatselu -taulukossa.

Kun kappale on jaettu kerran, on mahdollista poistaa tai yhdistää listattuja paloja Palojen esikatselu -taulukosta, käyttäen oikealla olevia painikkeita.

Kun olet suorittanut kaikki muutokset, napsauta OK-painiketta.

#### Ääniprojektin valinnat

Ennen kirjoitusprosessin aloittamista on mahdollista määritellä joitakin kirjoitukseen vaikuttavia valintoja.

Valitse levy jolle kirjoitetaan:

  - Napsauta Ominaisuudet-painiketta avataksesi kirjoituslaitteen valintaikkunan. Katso lisätietoja .

Section Disc options:
  - Jätä levy avoimeksi, jotta tietoa voidaan lisätä myöhemmin

      Valitse tämä vaihtoehto luodaksesi moni-istuntolevyn, johonka on mahdollista lisätä tiedostoja myöhempänä ajankohtana (ilman tyhjentämistä, mikäli kyseessä on uudelleenkirjoitettava levy).

### Dataprojekti

Toimi seuraavasti kirjoittaaksesi datalevyn:

1. Aseta tyhjä CD-R/W- tai DVD-R/W-levy asemaan.

2. Napsauta pääikkunasta Dataprojekti-painiketta tai valitse Projekti Uusi projekti Uusi dataprojekti.

3. Käytä ikkunan vasemmassa laidassa olevaa paneelia etsiäksesi projektiin lisättäviä tiedostoja. Selataksesi tiedostoja, valitse pudotusvalikosta Selaa tiedostojärjestelmää -valinta tai etsiäksesi tiedostoja käytä Etsi tiedostoja avainsanoilla -valintaa.

   Jos paneelia ei näy vasemmalla, valitse Näytä Näytä sivupaneeli tai paina F7 -näppäintä.

4. Valitse haluamasi tiedostot kaksoisnapsauttamalla niitä, tai valitsemalla ne ja napsauttamalla Lisää-painiketta työkalupalkista vasemmalta yläkulmasta.

5. Kirjoita tekstikenttään levyä kuvaava nimi, joka näytetään levyn nimenä.

6. Kun kaikki tiedostot on lisätty, napsauta Kirjoita-painiketta.

7. Näytetään Levyn kirjoituksen valinnat -valintaikkuna; Tee haluamasi muutokset (katso ).

8. Napsauta Kirjoita-painiketta aloittaaksesi kirjoitusprosessin.

Kun lisäät tiedostoja, katso ikkunan alalaidassa olevalta tilariviltä, kuinka paljon käytät CD:n/DVD:n tilasta.

Tallentaaksesi projektin myöhempää käyttöä varten, valitse Projekti Tallenna.

#### Dataprojektin valinnat

Ennen kirjoitusprosessin aloittamista on mahdollista määritellä joitakin kirjoitukseen vaikuttavia valintoja.

Valitse levy jolle kirjoitetaan:

  - Napsauta Ominaisuudet-painiketta avataksesi kirjoituslaitteen valintaikkunan. Katso lisätietoja .

Section Disc options:
  - Paranna yhteensopivuutta Windows-järjestelmien kanssa.

      Valitse tämä valinta, mikäli aiot käyttää levyä tietokoneissa, joissa on Windows-käyttöjärjestelmä. Levyllä olevat tiedostot tarkistetaan sen varalta, ettei niiden tiedostonimet sisällä merkkejä, jotka ovat yhteensopimattomia Windowsin kanssa.

  - Jätä levy avoimeksi, jotta muita tiedostoja voidaan lisätä myöhemmin

      Valitse tämä vaihtoehto luodaksesi moni-istuntolevyn, johonka on mahdollista lisätä tiedostoja myöhempänä ajankohtana (ilman tyhjentämistä, mikäli kyseessä on uudelleenkirjoitettava levy).

### Videoprojekti

Tämä projektityyppi antaa sinun valita video-tiedostoja (mainittakoon muutamia tuettuja päätteitä, kuten `.mpg`, `.mpeg` tai `.avi`) ja kirjoittaa ne levylle luodaksesi DVD-, SVCD- tai VCD-levyjä, joita voit katsella normaaleilla DVD/CD-soittimilla.

Hyödyntääksesi kaiken videoprojektin potentiaalin, sinun täytyy asentaa kaikki GStramerin liitännäiset, ffmpeg, vcdimager ja dvdauthor. Lisätietoja näiden sovellusten asentamisesta löydät järjestelmän dokumentaatiosta.

Toimi seuraavasti luodaksesi videoprojektin:

1. Aseta tyhjä CD- tai DVD-levy asemaan.

2. Napsauta pääikkunasta Videoprojekti-painiketta tai valitse Projekti Uusi projekti Uusi videoprojekti.

3. Ikkunassa vasemmalla olevasta palkista voit selata tiedostojärjestelmässä olevia videotiedostoja.

   Valitse haluamasi tiedostot kaksoisnapsauttamalla niitä, tai valitsemalla ne ja napsauttamalla Lisää-painiketta työkalupalkista vasemmalta yläkulmasta.

   Jos paneelia ei näy vasemmalla, valitse Näytä Näytä sivupaneeli tai paina F7 -näppäintä.

4. Kirjoita tekstikenttään levylle annettava otsikko, joka näkyy levyn nimenä.

5. Kun kaikki tiedostot on lisätty, napsauta Kirjoita-painiketta.

6. Näytetään Levyn kirjoituksen valinnat -valintaikkuna; Tee haluamasi muutokset (katso ).

7. Napsauta Kirjoita-painiketta aloittaaksesi kirjoitusprosessin.

Kun lisäät tiedostoja, katso ikkunan alalaidassa olevalta tilariviltä, kuinka paljon käytät CD:n/DVD:n tilasta.

Tallentaaksesi projektin myöhempää käyttöä varten, valitse Projekti Tallenna.

#### Videoprojektin valinnat

Ennen kirjoitusprosessin aloittamista on mahdollista määritellä joitakin kirjoitukseen vaikuttavia valintoja.

Valitse levy jolle kirjoitetaan:

  - Napsauta Ominaisuudet-painiketta avataksesi kirjoituslaitteen valintaikkunan. Katso lisätietoja .

Videon valinnat:

  - Valitse Videomuoto-valinnoista se muoto, jota käytetään videon kirjoittamiseen. Vaihtoehdot ovat:

    - Alkuperäinen muoto: videotiedoston alkuperäinen muoto.

    - PAL/SECAM: muoto, jota käytetään pääasiassa Eurooppalaisissa televisioissa.

    - NTSC: muoto, jota käytetään pääasiassa amerikkalaisissa, kanadalaisissa ja japanilaisissa televisioissa.

Äänivalinnat:

  - Valitse Lisää MP2 äänivirta lisätäksesi MPEG-1 Audio Layer 2 -muotoisen äänivirran levylle.

  - Valitse Lisää AC3 äänivirta lisätäksesi AC-3 Dolby Digital -muotoisen äänivirran levylle.

VCD-tyyppi:

  - Valitse Luo SVCD -valinta luodaksesi Super Video CD -muotoisen videolevyn.

  - Valitse Luo VCD -valinta luodaksesi Video CD -muotoisen videolevyn.

Yksi tärkein ero SVCD- ja VCD-videolevyjen välillä on, että edellinen käyttää MPEG-2-videokoodekkia, kun taas jälkimmäinen käyttää MPEG-1-videokoodekkia. Saadaksesi lisätietoja, katso Wikipedian SVCD-sivua ja VCD-sivua.

### Levyn kopiointi

Tämän projektityypin avulla voit kopioida olemassa olevan levyn tyhjälle levylle tai levykuvatiedostoksi. Kopioidaksesi levyn, toimi seuraavasti:

1. Aseta kopioitava CD- tai DVD-levy asemaan.

2. Napsauta pääikkunata Levyn kopiointi-painiketta tai valitse Projekti Uusi projekti Kopioi levy.

3. Näytetään CD:n/DVD:n kopioinnin valinnat -valintaikkuna; Tee haluamasi muutokset (katso ).

4. Napsauta Kopioi-painiketta aloittaaksesi kopiointiprosessin.

#### Levyn kopioinnin valinnat

Ennen kopiointiprosessin aloittamista on mahdollista muokata joitakin kopiointiin ja kirjoitukseen vaikuttavia valintoja.

Valitse kopioitava levy:

  - Valitse pudotusvalikon listasta kopioitava levy.

Valitse levy jolle kirjoitetaan:

  - Valitse pudotusvalikon listasta levy, jolle kirjoitetaan.

    Valitse pudotusvalikon listasta Levykuvatiedosto-valinta luodaksesi levykuvan, kuten ISO-levykuva.

  - Napsauta Ominaisuudet-painiketta avataksesi kirjoituslaitteen valintaikkunan. Katso lisätietoja .

Jos järjestelmässäsi on enemmän kuin yksi asema, voit käyttää yhtä asemaa lähdeasemana ja muita kohdeasemana. Mikäli et käytä, sinua pyydetään poistamaan kopioitava CD- tai DVD-levy ja asettamaan tyhjän median.

### Kirjoita levykuva

Projektiin valitaan olemassa oleva levykuva ja se kirjoitetaan CD-R/W- tai DVD-R/W-levylle. Brasero tukee seuraavantyyppisiä levykuvatiedostoja:

- `.iso`

- `.raw`

- `.cue`

- `.toc`

Aloittaaksesi tämän projektin, toimi seuraavasti:

1. Aseta tyhjä CD-R/W- tai DVD-R/W-levy asemaan.

2. Napsauta pääikkunassa Kirjoita levykuva-painiketta tai valitse Projekti Uusi projekti Kirjoita levykuva.

3. Näytetään Levykuvan kirjoituksen asetukset -valintaikkuna; Tee haluamasi muutokset (katso ).

4. Napsauta Kirjoita-painiketta aloittaaksesi kirjoitusprosessin.

#### Levykuvan kirjoituksen valinnat

Ennen levykuvan kirjoitusprosessin aloittamista on mahdollista muokata joitakin kirjoitukseen liittyviä valintoja.

Valitse levy jolle kirjoitetaan:

  - Napsauta Ominaisuudet-painiketta avataksesi kirjoituslaitteen valintaikkunan. Katso lisätietoja .

Levykuva:

  - Napsauta painiketta avataksesi Valitse levykuva -valintaikkunan ja valitaksesi levykuvan, joka kirjoitetaan levylle. Ikkunan alalaidassa olevasta pudotusvalikosta voit valita kirjoitettavan levykuvan tyypin. Jos olet epävarma levykuvan tyypistä, käytä valintaa Automaattinen tunnistus.

### Kirjoituslaitteen ominaisuudet

Ennen kirjoitusprosessin aloittamista on mahdollista muuttaa muutamia käytettävän kirjoituslaitteen asetuksia.

Kirjoitusnopeus:

  Valitse kirjoitusnopeus alasvetovalikosta. Tarkista sopivin arvo CD/DVD-levyn kotelosta.

  Mikäli levy kirjoitetaan tuettua nopeutta korkeammalla nopeudella ei levyä voida välttämättä lukea. Käytä hitaampia kirjoitusnopeuksia välttääksesi ongelmat.

Valinnat:
  - Kirjoita levykuva suoraan tallentamatta sitä kiintolevylle

      Valitse tämä valinta, mikäli tahdot kirjoittaa levykuvan suoraan medialle tallentamatta sitä kiintolevylle ja luomatta levykuvatiedostoa.

  - Käytä burnproofia (vähentää epäonnistumisen mahdollisuutta)

      Valitse tämä valinta ehkäistäksesi puskurin alivuoto ilmiötä. Ilmiö tapahtuu, kun tietokone ei ole tarpeeksi nopea toimittamaan tietoa kirjoituslaitteelle valitulla kirjoitusnopeudella.

      Mikäli puskurin alivuoto tapahtuu, kirjoitettu levy voi olla lukukelvoton.

  - Simuloi kirjoittaminen

      Valitse tämä vaihtoehto simuloidaksesi kirjoitusprosessin; Todellista kirjoitusta ei suoriteta. Kun kyseinen operaatio onnistuu, brasero kirjoittaa levyn kymmenen sekunnin tauon jälkeen. Tauon aikana näytetään valintaikkuna, josta voit peruuttaa varsinaisen kirjoituksen. Tämä on hyödyllistä, mikäli sinulla on ongelmia kirjoittaa levyjä.

  - Avaa asema kirjoituksen päätyttyä

      Valitse tämä valinta poistaaksesi median asemasta, kun kirjoitusprosessi on suoritettu.

Väliaikaistiedostot:

  Valitse pudotusvalikosta hakemisto, jota käytetään kirjoitusprosessin aikana syntyneiden väliaikaisten tiedostojen varastointiin.

  Oletushakemisto on `/tmp`.

#### Levyttömät kirjoitusasetukset

Jos käynnistät kirjoitusprosessin siten, että asemassa ei ole CD- tai DVD-levyä, Brasero luo levykuvantiedoston kovalevylle. Levykuvan voit kirjoittaa myöhemmin.

Valitse levy jolle kirjoitetaan:

  Tästä pudotusvalikosta voit valita vain Levykuvatiedosto-vaihtoehdon.

Levyn nimi:

  Kirjoita nimi, jonka haluat antaa kirjoitettavalle levylle.

Section Disc options:
  - Paranna yhteensopivuutta Windows-järjestelmien kanssa.

      Valitse tämä valinta, mikäli aiot käyttää levyä tietokoneissa, joissa on Windows-käyttöjärjestelmä. Levyllä olevat tiedostot tarkistetaan sen varalta, ettei niiden tiedostonimet sisällä merkkejä, jotka ovat yhteensopimattomia Windowsin kanssa.

Napsauta Ominaisuudet-painiketta avataksesi Levykuvan asetukset-valintaikkunan. Kirjoita Nimi-tekstikenttään kuvatiedoston nimi ja valitse Levykuvan tyyppi-pudotusvalikosta käytettävän levykuvan tyyppi.

Kun valinnat ovat valmiita, napsauta Toteuta.

## Tallennetun projektin avaus

Mikäli olet äskettäin tallentanut projektin, voit avata sen uudelleen jollakin seuraavista tavoista:

- Valitse Projekti Viimeisimmät projektit ja valitse projekti, jonka haluat avata.

- Pääikkunasta voit avata haluamasi projektin Viimeisimmät projektit -otsikon alta.

Avataksesi projektin, joka ei ole Viimeisimpien projektien joukossa, valitse Projekti Avaa ja valitse projektitiedosto.

Kun projekti on auki, voit lisätä tiedostoja siihen tai poistaa tiedostoja siitä, kirjoittaa sen levylle ja tallentaa sen myöhempää käyttöä varten.

## CD- tai DVD-levyn tyhjennys

CD- tai DVD-levyjen tyhjentäminen tarkoittaa, että kaikki CD- tai DVD-levyn sisältämät tiedot poistetaan. Brasero kykenee tyhjentämään seuraavat CD- ja DVD-levyformaatit:

- CD-RW

- DVD-RW (yksi- tai kaksikerroksinen)

- DVD+RW (yksi- tai kaksikerroksinen)

Yleensä Brasero tukee kaikkia mediamuotoja, joita CD/DVD-tallentimesi tukee.

Varmista, että tyhjennettävä media on mahdollista tyhjentää. Tarkista median kotelosta lisätietoja.

Tyhjentääksesi CD-RW- tai DVD-RW-levyn:

1. Aseta tyhjennettävä CD tai DVD levyasemaasi.

2. Valitse valikkopalkista Työkalut Tyhjennä.... Levyn tyhjennys -valintaikkuna ilmestyy näkyviin.

3. Tee valinta tyhjennettävästä levystä, Valitse levy -pudotusvalikosta.

4. Mikäli tahdot tyhjentää levyn nopeasti, valitse Nopea tyhjennys -valintaa (Katso lisätietoja: ).

5. Napsauta Tyhjennä aloittaaksesi CD- tai DVD-levyn tyhjennyksen.

Tyhjennysprosessi poistaa kaikki tiedot lopullisesti levyltä.

### Mitä on nopea tyhjentäminen?

Nopean tyhjentämisen avulla levy saadaan nopeammin tyhjäksi. Tämä metodi on paljon nopeampi, kuin levyn täysi tyhjennys ja on riittävä siihen, että levylle voidaan kirjoittaa uudelleen.

Täyden tyhjennyksen proseduuri on hitaampi, mutta turvallisempi, koska se poistaa kaikki jäljet aikaisemmista tiedoista. Tiedot jotka on poistettu nopealla tyhjentämisellä, voidaan palauttaa erikoistyökaluilla.

## CD- tai DVD-levyjen eheyden tarkistus

CD- tai DVD-levyjen eheyden tarkistuksella saadaan varmistettua, että levylle kirjoitetut tiedostot ovat vahingoittumattomia ja eivät ole korruptoituneet kirjoitusprosessin aikana.

Eheyden tarkistus suoritetaan käyttäen MD5 digest -algoritmiä, jolla luodaan median tiedoista sormenjälki. Jokaisella CD:n tai DVD:n kirjoituskerralla, kun Levykuvan tarkistussumma -liitännäinen on käytössä (katso lisätietoja: ), Brasero lisää levylle MD5-tiedoston mahdollista myöhempää eheyden tarkistusta varten.

Brasero suorittaa eheyden tarkistuksen jokaisen kirjoituskerran jälkeen automaattisesti luodusta tiedostosta. Yleensä prosessi kestää pidempään, kuin käyttäen ulkoista MD5-tiedostoa.

Tarkistaaksesi levyn eheyden:

1. Aseta tarkistettava CD- tai DVD-levy asemaan.

2. Valitse valikkopalkista Työkalut Tarkista eheys tai paina CtrlF

3. Voit tarkistaa eheyden käyttäen MD5-tiedostoa tai voit antaa Braseron suorittaa tarkistuksen automaattisesti medialle.

   - Valitse Käytä MD5-tiedostoa levyn tarkistamiseen -valintaa käyttääksesi tarkistuksessa MD5-tiedostoa.

   - Napsauta edellämainitun valinnan alapuolella olevaa ei mikään -painiketta ja valitse MD5-tiedosto, joka on yleensä `.md5`-tiedostopäätteinen.

4. Napsauta Tarkista-painiketta aloittaaksesi eheyden tarkistuksen.

Mikäli eheyden tarkistus onnistui, Brasero näyttää Tiedostojen eheystarkistus onnistui valintaikkunan; muissa tapauksissa näytetään Tiedostojen eheytystarkistus epäonnistui -valintaikkuna.

## Kansieditori

Braserossa on kansieditori CD- ja DVD-levyjen kansien luontia varten. Avataksesi kansieditorin, valitse Työkaulut Kansieditori

Kansieditorilla voit valita etu- ja takakannen kirjasimen, kaikkien tekstien sijoittelut ja värit, sekä taustan ominaisuudet.

Muuttaaksesi kannen taustan ominaisuuksia, napsauta hiiren oikealla painikkeella haluamasi kannen päällä ja valitse Aseta taustan ominaisuudet avataksesi Taustan ominaisuudet -valintaikkunan.

Tausta voidaan täyttää taustakuvalla, värillä tai väriliulla.

Asettaaksesi taustakuvan:

- Kuvan polku -valinnalla voit valita kiintolevyllä olevan kuvan.

- Kuvan tyyli -pudotusvalikosta voit valita kuinka kuva asetellaan.

Täyttääksesi taustan värillä tai väriliulla:

- Väri-pudotusvalikosta voit valita taustassa käytettävän täyttötavan.

- Napsauta oikealla olevaa painiketta avataksesi Valitse väri -valintaikkunan ja valitaksesi värin.

Jos valitset väriliu'un, näytetään värin valintaa varten kaksi painiketta. Vasemmanpuoleinen on väriliu'un aloitusväri ja oikealla oleva on loppuväri.

## Liitännäiset

Brasero voi käyttää erilaisia liitännäisiä suorittamaan erilaisia tehtäviä. Voit valita muutamista liitännäisistä.

Nähdäksesi käytettävissä olevan liitännäiset, valitse Muokkaa Liitännäiset. Voit käyttää seuraavia liitännäisiä:

### Liitännäiset

Liitännäisen nimi | Kuvaus
--- | ---
CD/DVD-luontityökalun kansio | Sallii Braseron kirjoittaa Nautilus-ohjelmassa tallennettuja `CD/DVD-luontityökalu`-kansiossa olevia tiedostoja.
Tiedoston tarkistussumma | Sallii Braseron tarkistaa tiedostojen eheyden.
Tiedostojen noutaja | Sallii Braseron kirjoittaa tiedostoja, jotka eivät ole tallennettu paikallisesti.
Levykuvan tarkistussumma | Sallii Braseron suorittaa eheyden tarkistuksia levyn kirjoittamisen jälkeen. Sallii myös levyllä olevien kaikkien tiedostojen MD5-summat sisältävän pienen tiedoston kirjoittamisen levylle.
Normalisoi | Sallii Braseron tasata raitojen välisiä äänentasoeroja.

Ottaaksesi liitännäisiä käyttöön tai poistaaksesi niitä käytöstä, valitse liitännäisen nimen jälkeen oleva valintaruutu Käytössä-sarakkeesta.

Tiedoston tarkistussumma ja Levyn tarkistussumma -liitännäisissä voit valita käytettävät algoritmin:

1. Valitse yksi liitännäisistä ja napsauta Asetukset-painiketta.

2. Valitse Käytettävä tiivistealgoritmi -pudotusvalikon listasta käytettävä algoritmi. Mahdolliset arvot ovat:

   - MD5

   - SHA1

   - SHA256

Jotkin listassa esitetyistä liitännäisistä saattavat vaatia toimiakseen muiden sovellusten asentamista järjestelmääsi. Katso lisätietoa käyttöjärjestelmäsi dokumentaatiosta.